section_heading: Toplinska izolacija vanjskog zida
paragraph_text: Sam materijal od kojeg se izgrađuje vanjski zid može imati vrlo različita toplinska svojstva. Najbolji materijali sa strane termičke izolacije za vanjski zid su porozirana termoopeka i porobeton. Porotherm brušena opeka, u debljinama od 30 do 50&nbsp;cm, ima višestruko bolja termoizolacijska svojstva od klasične opeke. Koeficijent prolaska topline iznosi za termo opeku Porotherm debljine 50&nbsp;cm U = 0,14 W/m<sup>2</sup>K, debljine 38&nbsp;cm U = 0,29 W/m<sup>2</sup>K, debljine 30&nbsp;cm U = 0,39 W/m<sup>2</sup>K, a čak i termo opeka debljine 25&nbsp;cm ima U = 0,54 W/m<sup>2</sup>K. Toplinska provodljivost tih opeka kreće se od λ=0,09 - 0,14 W/mK, dok se taj koeficijent za običnu klasičnu šuplju opeku kreće oko λ = 0,45 - 0,52 W/mK.<ref>"Zidane konstrukcije", Aničić, Franko, Lu, Par-Korčić, Zupčić, 2010. Ytong termoblok debljine 40&nbsp;cm ima koeficijent prolaska topline U = 0,30 W/m<sup>2</sup>K.<ref> "Toplinska zaštita objekata", www.energo-consult.hr, 2011.